Ego Manasses Dei gratia Lingonensis electus, uolo notificare futuris et presentibus Domnum Milonem Abbatem Sancti Stephani Diuionensis in presentia nostra uenisse, et domum quamdam quae est Lingonis, Miloni Canonico Lingonensi, cognomine Malamanus, precibus nostris concessisse in hunc modum, ut liceat eidem Miloni eam uni clerico, toto tempore illius cui dederit, per se possidendam, assignare: post illum autem, domus ad Ecclesiam beati Stephani reuertetur: abbas autem pro emundatione domus, predicto Miloni anniuersarium pro anima sua in Ecclesia predicta, laudante conuentu eiusdem ecclesie, concessit in perpetuum. Huius rei testes sunt Manasses Lingonensis Archidiaconus, magistri Michael et Philippus Canonici Lingonenses, Girardus de Monte Salione Archidiaconus, Sertus, Joannes, Robertus Canonici Diuionenses.